stanford-oval/wikipedia huggingface dataset:
Made in Sweden (with Love)

| Made in Sweden (with Love) Made in Sweden |
| --- | --- | --- |

Studioalbumin tiedot
 Julkaistu: 1968
 Formaatti: LP, CD (1993)
 Tuottaja(t): Gunnar Bergström Rune Öfwerman
 Tyylilaji: progressiivinen rock, fuusiojazz
 Kesto: 34.43
 Levymerkki: Sonet (SLP-71)
Made in Swedenin muut julkaisut
|   | Made in Sweden (with Love) 1968 | Snakes in a Hole 1969 |
Made in Sweden (with Love) on ruotsalaisen Made in Sweden -yhtyeen esikoisalbumi, joka julkaistiin vuonna 1968 levymerkillä Sonet. Levystä on ilmestynyt CD-versio vuonna 1993.
Kappaleet > A-puoli

I Don’t Care – 4.48 (säv. Bo Häggström, Georg Wadenius, Tommy Borgudd)
Peter Gunn – 4.51 (säv. Henry Mancini)
Sombrero Sam – 6.24 (säv. Charles Lloyd)
Little Dame – 1.53 (säv. Wadenius)
Kappaleet > B-puoli

Saucery – 3.58 (säv. Lloyd)
A Day in the Life – 6.22 (säv. John Lennon, Paul McCartney)
Harry Lime Theme – 2.06 (säv. Anton Karas)
Little Charlie – 4.21 (säv. Wadenius, Borgudd)
Kappaleet > Vuoden 2016 painos

I Don’t Care (singlejulkaisun B-puoli)
Sunset (singlejulkaisun A-puoli, säv. Wadenius, Borgudd, Häggström)
Kokoonpano

Bo Häggström – basso, kitara
Tommy Borgudd – rummut
George Wadenius – kitara, laulu
Arviot

Allmusic:
Aiheesta muualla

discogs.com -sivustolla
John Gregg

John Gregg
John Gregg (28. syyskuuta 1828 – 7. lokakuuta 1864) oli tuomari, poliitikko ja etelävaltioiden kenraali Yhdysvaltain sisällissodassa.
Lapsuus ja nuoruus

Gregg syntyi Lawrencen piirikunnassa Alabamassa Nathan Greggin ja Sarah Pearsall Campin pojaksi. Vuonna 1847 hän valmistui LaGrangen Collegesta Georgiasta, missä hän oli väliaikaisesti työssä matematiikan professorina. Hän opiskeli myöhemmin lakia Tuscumbiassa Alabamassa.
Gregg muutti Freestonen piirikuntaan Texasiin 1852 ja asettui Fairfieldin kaupunkiin. Hänet valittiin alueen tuomariksi ja hän palveli virassa 1855–1860. Vuonna 1858 Gregg nai Mary Francis Garthin Alabamasta, unionisti Jesse Winston Garthin tyttären, jonka isä oli valmis luopumaan sadoista orjistaan pelastaakseen unionin. Gregg oli yksi Freestone County Pioneer -sanomalehden perustajista. Lehti oli Freestonen piirikunnan ensimmäinen sanomalehti. Hän käytti sanomalehteään ja poliittista toimivaltaansa kutsuakseen koolle osavaltion puoluekokouksen käsittelemään eroamista Unionista, kun Abraham Lincoln oli valittu presidentiksi 1860.
Gregg palveli delegaattina Texasin eroamiskokouksessa Austinissa tammikuussa 1861. Delegaatio antoi eroamisjulistuksen 1. helmikuuta 1861. Gregg oli yksi konvention kuudesta jäsenestä, jotka valittiin edustamaan Texasia väliaikaiseen konfederaation kongressiin Montgomeryyn Alabamaan ja myöhemmin Richmondiin Virginiaan.
Sisällissota

Gregg palveli väliaikaisessa konfederaation kongressissa Manassassin eli Bull Runin ensimmäiseen taisteluun, jonka jälkeen hän palasi Texasiin ja muodosti 7. Texasin jalkaväkirykmentin. Gregg ja 7. Texasin jalkaväkirykmentti osallistuivat ensimmäiseen taisteluunsa Fort Donelsonissa 12.–16. helmikuuta 1862, missä he jäivät sotavangeiksi. Hänet lähetettiin Fort Warreniin Bostoniin, Massachusettsiin. Hän vapautui myöhemmin samana vuonna vankienvaihdossa, minkä jälkeen Gregg ylennettiin prikaatinkenraaliksi 29. elokuuta 1862 ja sijoitettiin Mississippin taistelunäyttämölle.
Greggin ensimmäinen suuri toimi Mississippissä oli Raymondin taistelu 12. toukokuuta 1863, missä hänen 3 000-miehinen prikaatinsa taisteli kovan kuuden tunnin taistelun 10 000 miehen Unionin XVII armeijakuntaa vastaan. Vihollisen voimia komensi Unionin kenraalimajuri James B. McPherson. Gregg pakotettiin perääntymään Jacksoniin Mississippiin Raymondin taistelun jälkeen, missä hän osallistui Jacksonin taisteluun 14. toukokuuta 1863.
Vicksburgin taistelun häviön jälkeen Gregg siirrettiin itäiselle sotanäyttämölle, missä hän osallistui Chickamaugan taisteluun. Gregg haavoittui vakavasti taistelussa. Toivuttaan haavoistaan Gregg sai komentoonsa kuuluisan Hoodin texasilaisprikaatin Pohjois-Virginian armeijassa. Gregg otti osaa kevään 1864 sotaretkiin, osallistui Wildernessin, Spotsylvanian käräjätalon ja Cold Harborin taisteluihin ja Petersburgin piiritykseen.
Gregg kaatui Petersburgin piirityksessä johtaessaan Darbytown Roadin suuntaista vastahyökkäystä 7. lokakuuta 1864. Hänen leskensä Mary Garth Gregg matkusti rintamalinjojen läpi hakemaan ruumiin. Gregg on haudattu Odd Fellowsin hautausmaahan Aberdeeniin, Mississippiin.
Greggin piirikunta Texasissa nimettiin hänen mukaansa, kun se muodostettiin 1873.
Aiheesta muualla

John Gregg (Arkistoitu – Internet Archive)
Battle of Raymond
History of the 7th Texas Infantry (Arkistoitu – Internet Archive)
Brigadier General John Gregg, Commander, Gregg's Brigade
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:John Gregg (CSA)
Käännös suomeksi
James Bailey

| James Bailey> Henkilötiedot |
| --- | --- |
Koko nimi:  James L. Bailey
Syntynyt: 21. toukokuuta 1957 (ikä 67) Dublin, Georgia, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä/Sentteri
Pituus:  206 cm
Paino:  100 kg
NBA-varaus:  6. varaus, 1979 Seattle SuperSonics
Pelaajaura
Yliopistojoukkueet
1975–1979:   Rutgersin yliopisto
Seurajoukkueet
1979–1981 1981–1982 1982–1984 1984–1986 1986–1987 1987–1988 1988–1989 1990:   Seattle SuperSonics  New Jersey Nets  Houston Rockets  New York Knicks  New Jersey Nets  Phoenix Suns  Scala Verona  Fabriano Basket
James L. Bailey (s. 21. toukokuuta 1957, Dublin, Georgia) on yhdysvaltalainen entinen koripalloilija.
Ura

Bailey pelasi yliopistokoripalloa Rutgersin yliopistossa vuosina 1975–1979. Hän osallistui NBA:n vuoden 1979 varaustilaisuuteen, jossa Seattle SuperSonics varasi hänet tilaisuuden kuudentena pelaajana. Bailey aloitti NBA-uransa myös samassa seurassa. Hän edusti seuraa marraskuuhun 1981 asti, jonka jälkeen hänet kaupattiin New Jersey Netsille. Bailey edusti seuraa loppukauden ja pelasi osan seuraavasta kaudesta seurassa, kunnes hänet myytiin marraskuussa 1982 Houston Rocketsille. Hän pelasi Houstonissa uransa tilastollisesti parasta kauttaan, sillä hän teki kaudella 1982–1983 seuran paidassa 14,1 pistettä ottelua kohden. Bailey pelasi seurassa myös seuraavan kauden, mutta lokakuussa 1984 hänet kaupattiin San Antonio Spursille. Lähes kolme viikkoa tämän jälkeen Spurs myi hänet edelleen New York Knicksille, jossa hän pelasi kauden 1986–1987.
Kauden jälkeen hänet myytiin Cleveland Cavaliersille, joka myi Baileyn oikeudet edelleen Phoenix Sunsille. Hän pelasi uransa viimeisen NBA-kauden myös Sunsissa. NBA:n jälkeen Bailey pelasi Italiassa Scala Veronassa. Hän edusti seuraa koko kauden 1988–1989 sekä yhdeksän pelin ajan kaudella 1989–1990. Tämän jälkeen Bailey pelasi Fabriano Basketissa kolme peliä kaudella 1990–1991.
Aiheesta muualla

NBA:n pelaajaprofiili (englanniksi)
Basketball-Referencen pelaajaprofiili (englanniksi)
Lega Basket Serie A:n pelaajaprofiili (Arkistoitu – Internet Archive) (italiaksi)
Omankädenoikeus

Omankädenoikeus on Suomen rikoslain 17 luvun 9 § mukainen rikos. Omankädenoikeuteen syyllistyy henkilö, joka oikeutensa puolustamiseksi tai toteuttamiseksi omin valloin ryhtyy toimeen, jota hän ei saa tehdä ilman viranomaisen myötävaikutusta. Omankädenoikeudesta tuomitaan, jollei teosta muualla laissa säädetä ankarampaa rangaistusta, sakkoon tai vankeuteen enintään kuudeksi kuukaudeksi.
Aiheesta muualla

Finlex: Rikoslaki (Arkistoitu – Internet Archive)
Odderin kunta

| Odderin kunta |
| --- | --- |
 Kunnan sijainti Tanskan kartalla.
Valtio:   Tanska
Alue:  Keski-Jyllannin alue
Keskustaajama:  Odder
Hallinto:  
 – Pormestari:  Elvin J. Hansen
Pinta-ala:  
 – Kokonaispinta-ala:  223,7 km²
Väkiluku:  22 918
 – Väestötiheys:  102,4 as./km²
 
 www.odder.dk 
 Tilastotietojen lähteenä Danmarks Statistik. Väkiluvun ajankohta 1.4.2020 ja pinta-alan vuosi 2020. 
Infobox OKVirheellinen NIMI-arvo: 
Odder on Keski-Jyllannin alueella Tanskassa sijaitseva kunta. Vuoden 2020 huhtikuussa kunnassa oli 22 918 asukasta, ja sen pinta-ala oli 223,7 neliökilometriä. Kunnan keskustaajama on myös nimeltään Odder.
Aiheesta muualla

Wikimedia Commonsissa on kuvia tai muita tiedostoja aiheesta .
Odderin kunnan kotisivut (tanskaksi)
Omaolo

Omaolo on sosiaali- ja terveydenhuollon verkkopalvelu, jonka tarkoituksena on tukea käyttäjiensä oma- ja itsehoitoa ja auttaa saamaan yhteyden julkisen terveydenhuollon ammattilaisiin. Vuonna 2019 se oli 2,5 miljoonan asukkaan saatavilla ja sillä oli noin 4000 päivittäistä käyttäjää.
Esimerkiksi Helsingissä 24:llä terveysasemalla käyttöönotetun palvelun avulla asiakas voi tehdä itsenäisesti verkossa sähköisen oirearvion, saada itsehoito-ohjeet tai pyytää ammattilaisen palautteen antamiensa tietojen pohjalta. Tavoite on vähentää vastaanottokäyntejä ja vapauttaa resursseja asiakkaille, jotka niitä eniten tarvitsevat.
Omaolo-palvelun kehittäminen on käynnistynyt 2016 alussa valtion avustushankkeena. Silloin hankkeen kokonaiskustannukseksi arvioitiin 13,6 miljoonaa euroa, josta puolet valtionavustuksena.[lähde? ]
Summaselvennä jaettiin kolmeen osaan:
ODA1 (Duodecim-SaaS-palvelu) 8 milj. euroa,
ODA2 (Omaolo) 6 milj. euroa ja
ODA3 (käyttöpalvelu) 7,5 milj. euroa.
ODA2-kilpailutus

02/2019 mennessä kustannukset ovat olleet yhteensä 7 miljoonaa euroa. Kehittämistyön uudelleen kilpailuttaminen on ajankohtaista ODA2-sopimukseen liittyvien maksimiostorajojen täyttymisen vuoksi. Ilmeisesti suurin osa 02/2019 mennessä kertyneistä 7 miljoonan euron kuluista on siis kohdistunut ODA2-kehittämiseen.[lähde? ]
ODA2-kokonaisuus ollaan kilpailuttamassa uudestaan nimellä "MDR-pohjaiset tietotekniset palvelut". Uuden kilpailutuksen arvo on 34 miljoonaa euroa.[lähde? ] Kustannusten nousua on perusteltu mm. näin: "Palvelukokonaisuuden uutuudesta, vahvoista riippuvuuksista kansallisiin palveluihin sekä uudesta toteutustavasta johtuen hankinnan arvon määrittäminen oli kilpailutuksen aikana haasteellista. Hankinnan arvo ja hankintaan liittyvät tarpeet ovat sopimuksen aikana osoittautuneet huolellisesta ennakkovalmistelusta huolimatta arvioitua laajemmiksi."
Omaolo-palvelun kehittämis- ja käyttöpalvelut siirrettiin sopimuksilla ODA-konsortiolta SoteDigille elokuussa 2018. SoteDigi vastaa palvelun toimivuudesta ja on rakentanut laatujärjestelmän (ISO 9001 ja ISO 13485) ja valmistautunut toimimaan lääkinnällisen laitteen valmistajana. Kunnat vastaavat palvelun ylläpitokustannuksista suoraan käyttöpalvelutoimittajalle. SoteDigi Oy vastaa palvelun kehittämisen kustannuksista, jotka ovat olleet n. 406 000 euroa kuukaudessa sisältäen sekä omat että toimittajien kustannukset.
OK! (albumi)

| OK! Pelle Miljoona & Rockers |
| --- | --- | --- |

Studioalbumin tiedot
 Äänitetty : 1994
 Julkaistu: huhtikuu 1994
 Tuottaja(t): T.T. Oksala & Pekka Aarnio
 Tyylilaji: rock
 Kesto: 42.52
 Levymerkki: Pyramid
Listasijoitukset
  Suomen virallinen lista: 25.
Pelle Miljoona & Rockersin muut julkaisut
| ABC 1993 | OK! 1994 | Landella 1995 |
OK! on Pelle Miljoona & Rockers -yhtyeen kolmas, ja Pelle Miljoonan 18. albumi. Se julkaistiin keväällä 1994.
Albumi ylsi Suomen virallisen listan sijalle 25, ja se pysyi listalla yhteensä 4 viikkoa.
Kappaleet

Kaikki kappaleet säveltänyt ja sanoittanut Pelle Miljoona sekä sovittanut Rockers, ellei toisin mainita.
Pandora – 3.37
Syksy 78 – 3.08
Avaruuden alla – 2.37 (säv. ja san. Tumppi Varonen)
Pikkupoika ja pikitie – 3.52
Intohimojen yö – 3.41 (säv. ja san. Tumppi Varonen)
Kanssani kahdestaan – 4.03
Laulu tytöstä – 2.44 (säv. ja san. Tumppi Varonen)
Näet kaiken mun silmillä – 3.08
Kuuhullu – 3.02 (säv. ja san. Tumppi Varonen)
Nuori ja vaarallinen – 3.19
Paha nainen – 2.04 (säv. ja san. Tumppi Varonen)
Tarpeeton – 3.58
Älä anna auringon laskea – 3.39
Kokoonpano

Pelle Miljoona – rummut, laulu
Pekka "Devil" Virtanen – kitara, laulu
Ölli Hilden – kitara, laulu
Tumppi Varonen – bassot, laulu
Kokoonpano > Tuotanto

T.T. Oksala – tuottaja, miksaaja (Finnvox)
Pekka Aarnio – tuottaja
Tipi Toikka – äänittäjä
Sika Kukkonen – äänittäjä
Jouko Lehtola – valokuvat (Flaming Star), layout
Osmo Leppälä – layout
Jason Queally

| Mitalit> miesten pyöräily.Maa:   Yhdistynyt kuningaskunta. Olympialaiset  | Mitalit> miesten pyöräily.Maa:   Yhdistynyt kuningaskunta. Olympialaiset  | Mitalit> miesten pyöräily.Maa:   Yhdistynyt kuningaskunta. Olympialaiset  | miesten pyöräily> Maa:   Yhdistynyt kuningaskunta. |
| --- | --- | --- | --- |
|  Kultaa | Sydney 2000 | 1 km aika-ajo |  |
|  Hopeaa | Sydney 2000 | joukkuesprintti |  |
| Ratapyöräilyn MM-kilpailut  | Ratapyöräilyn MM-kilpailut  | Ratapyöräilyn MM-kilpailut  |  |
|  Kultaa | Los Angeles 2005 | joukkuesprintti |  |
|  Hopeaa | Berliini 1999 | joukkuesprintti |  |
|  Hopeaa | Manchester 2000 | joukkuesprintti |  |
|  Hopeaa | Los Angeles 2005 | 1 km aika-ajo |  |
|  Hopeaa | Bordeaux 2006 | joukkuesprintti |  |
|  Pronssia | Manchester 2000 | 1 km aika-ajo |  |
|  Pronssia | Antwerpen 2001 | joukkuesprintti |  |
| Ratapyöräilyn EM-kilpailut  | Ratapyöräilyn EM-kilpailut  | Ratapyöräilyn EM-kilpailut  |  |
|  Kultaa | Pruszków 2010 | joukkuetakaa-ajo |  |
Maa:   Englanti
| Kansainyhteisön kisat  | Kansainyhteisön kisat  | Kansainyhteisön kisat  |  |
|  Hopeaa | Kuala Lumpur 1998 | 1 km aika-ajo |  |
|  Hopeaa | Manchester 2002 | 1 km aika-ajo |  |
|  Hopeaa | Manchester 2002 | joukkuesprintti |  |
|  Hopeaa | Melbourne 2006 | 1 km aika-ajo |  |
|  Hopeaa | Manchester 2006 | joukkuesprintti |  |
Jason Paul Queally (s. 11. toukokuuta 1970 Great Haywood, Staffordshire, Englanti) on englantilainen ratapyöräilyn olympiavoittaja ja maailmanmestari. Hän edusti aktiiviurallaan Lancaster Cycling Clubia ja on pituudeltaan 183 cm.
Queally voitti Sydneyn olympialaisissa 2000 kultaa kilometrin aika-ajossa olympiaennätysajalla 1.01,609. Joukkuesprintissä hän sai hopeaa. Ateenan olympialaisissa 2004 hän oli joukkuesprintissä viides.
Queally voitti maailmanmestaruuden joukkuesprintissä 2005. Hän sai samassa lajissa MM-hopeaa 1999, 2000 ja 2006 sekä pronssia 2001. Kilometrin aika-ajossa hän saavutti MM-hopeaa 2005 ja pronssia 2000. Hän voitti joukkuetakaa-ajon Euroopan-mestaruuden 2010.
Queally saavutti Kansainyhteisön kisoissa viisi hopeamitalia: kilometrin aika-ajossa 1998, 2002 ja 2006, joukkuesprintissä 2002 ja 2006.
Joachim Donner

Joachim Donner (28. marraskuuta 1763 Tukholma – 22. maaliskuuta 1822 Kokkola) oli suomalainen kauppias ja laivanvarustaja, joka sai kauppaneuvoksen arvonimen.
Donnerin vanhemmat olivat Tukholmasta Kokkolaan 1770 muuttanut kauppias Alexander Donner ja Anna Falander ja puoliso vuodesta 1794 Hedvig Helena Kurtén. Donner opiskeli Kokkolassa muun muassa laivanvarustaja Anders Teliinin ja sittemmin arkkipiispaksi nimitetyn Jacob Tengströmin myötävaikutuksella. Porvarinoikeudet Kokkolassa 1788 saanut Donner oli paitsi kauppias, myös laivatelakan osakas sekä laivanvarustaja ja laivojen omistaja. Kuollessaan hän omisti tai hänellä oli osuuksia kahdessatoista aluksessa. Donner omisti myös Kokkolan ensimmäisen kivitalon ja oli osakas hopeakaivoksessa Skellefteåssa 1809–1816. Kokkolan vt. pormestarina Donner toimi 1813–1820. Kokkolan kehittymiseen tärkeäksi laivanvarustuskaupungiksi merkittävästi vaikuttanut Donner sai kauppaneuvoksen arvonimen 1812. Donner kuului Kokkolassa myös perustajiin lukuseurassa, jonka johtajaksi tuli Antti Chydenius. Hän oli 1814 jäsen lähetystössä, joka onnitteli Pietarissa keisari Aleksanteri I:stä Napoleonin kukistamisesta, samoin kuin jäsen Suomen Talousseurassa, jonka hopeisen ansiomerkin pellavan viljelyn edistäjänä hän sai 1821.
Laivanvarustaja, kauppias ja kauppaneuvos Anders Donner oli Joachim Donnerin poika.
John Wesley Powell

| John Wesley Powell |
| --- | --- |

Henkilötiedot
Syntynyt: 24. maaliskuuta 1834 Mount Morris, New York, Yhdysvallat
Kuollut: 23. syyskuuta 1902 (68 vuotta) Haven, Maine, Yhdysvallat
Koulutus ja ura
Tutkimusalue:  Luonnontiede
   
 Nimikirjoitus
John Wesley Powell (24. maaliskuuta 1834 Mount Morris, New York, Yhdysvallat – 23. syyskuuta 1902 Haven, Maine, Yhdysvallat) oli yhdysvaltalainen geologi ja etnologi, joka tunnetaan Green- ja Coloradojokien ja Grand Canyonin tutkimusmatkoistaan.
Elämä

Powellin vanhemmat olivat englantilaissyntyisiä, mutta he olivat muuttaneet Amerikkaan vuonna 1830. Hän suoritti opintoja Illinoisin ja Oberlinin collegeissa. Sisällissodan puhjettua hän liittyi unionin armeijaan sotamiehenä, ja Shilohin taistelussa hän menetti oikean kätensä. Hän jatkoi kuitenkin aktiivipalvelusta ja toimi divisioonan tykistöpäällikkönä majurin arvossa. Vuonna 1865 hänet nimitettiin geologian professoriksi ja museon kuraattoriksi Illinoisin Wesleyan-yliopistoon Bloomingtoniin ja sen jälkeen Normal Universityyn.
Vuonna 1867 hän aloitti tutkimusmatkojen sarjan Kalliovuorille sekä Green- ja Coloradojoen kanjoneihin, joiden aikana hän teki kolmen kuukauden mittaisen uskaliaan venematkan aiemmin tutkimattoman Grand Canyonin läpi vuonna 1869. Näillä matkoilla hän keräsi paljon arvokasta tietoa alueen geologiasta. Hän myös tutki paikallisia intiaaneja ja heidän kieliään. Hänen työnsä johti siihen, että Yhdysvaltain hallitus perusti Kalliovuorten alueen maantieteellisen ja geologisen tutkimushankkeen, jonka parissa hän työskenteli vuosina 1870-1879. Vuonna 1881 Powell nimitettiin Yhdysvaltain geologian tutkimuskeskuksen johtajaksi, ja hän hoiti tätä tehtävää vuoteen 1894 asti.
Hänen tärkeimpiä julkaisujaan olivat Exploration of the Colorado River of the West and its Tributaries (1875), Report on the Geology of the Eastern Portion of the Uinta Mountains (1876), Report on the Lands of the Arid Region of the United States (1879), Introduction to the Study of Indian Languages (1880), Canyons of the Colorado (1895), Truth and Error (1898).
Aiheesta muualla

Kuvia tai muita tiedostoja aiheesta John Wesley Powell Wikimedia Commonsissa
Powellin vuoden 1869 Grand Canyonin tutkimusretken muistoksi julkaista postimerkki, 1969
Oddgeir Bruaset

| Oddgeir Bruaset |
| --- | --- |
 Bruaset vuonna 2011.
Henkilötiedot
Syntynyt: 10. joulukuuta 1944 (ikä 79) Rauma, Norja
Ammatti:  toimittaja, juontaja, kirjailija
Toimittaja
Televisio:  Norsk Rikskringkasting
Palkinnot
 Gullruten Paras makasiiniohjelma 2009 Kunniapalkinto 2015 Kuninkaan ansiomitali 2009 
Oddgeir Bruaset (s. 10. joulukuuta 1944 Rauma, Norja) on norjalainen toimittaja, juontaja ja kirjailija. Hän työskenteli NRK:n paikallistoimituksessa Møressa ja Romsdalissa vuosina 1971–2015. Bruaset on työssään ja tuotannossaan tuonut erityisesti esiin Norjan syrjäseutujen asukkaiden elämää. Televisiosarjallaan Der ingen skulle tru at nokon kunne bu Bruaset voitti parhaan makasiiniohjelman Gullrutenin vuonna 2009.
Teoksia

Folket langs Storfjorden I (1991)
Orkanen (1992)
Lagnader langs fjorden (1994)
Jostedalsbreen (1996)
Romsdal – folket og landskapet (1997)
Sunnmøre og sunnmøringen (1999)
Geiranger – juvel i fjordlandet (2001)
Det var midt i julenatt. Historien om hvordan våre kjente og kjære julesanger ble til (2001)
Det veglause folket i Rogaland (2011)
Folket langs fjorden (2016)
Du grøne, glitrande – ei hyllet til juletreet (2017)
Aiheesta muualla

Kuvia tai muita tiedostoja aiheesta Oddgeir Bruaset Wikimedia Commonsissa
Oddfellows

I.O.O.F.:n entinen toimipiste Seattlessa.
The Oddfellow on epäpoliittinen keskinäisen avun järjestö eli veljeskunta, joka perustettiin virallisesti vuonna 1810 Manchesterissa.
Veljeskunta kehittyi Englannissa 1700-luvulla, jolloin ei ollut hyvinvointivaltiota, kansallista terveydenhuoltoa tai sosiaaliturvaa. Järjestön tarkoituksena on turvata jäsenten ja heidän perheidensä toimeentulo sairauden ja vanhuuden varalta. Järjestöllä on myös neuvontapalvelu. Nykyään järjestöllä on myös olutiltoja ja muuta virkistystoimintaa.
Legendan mukaan järjestö juontaisi juurensa jo israelilaisten Baabelin vankeuteen 500-luvulle eaa.
Amerikan Yhdysvalloissa järjestön jatkaja on I.O.O.F. eli Independent Order of Odd Fellows. Se on brittiläistä järjestöä laajempi, ja silläkin on ikää lähes 200 vuotta. Sen perusti Thomas Wildey Baltimoressa 26. huhtikuuta 1819.
Suomen Odd Fellow -järjestö on lähtöisin Yhdysvalloista, ja se saapui Suomeen Ruotsin kautta vuonna 1925. Järjestö on kaksikielinen. Tällä hetkellä jäseniä on reilut 9500.
Odd Fellow -järjestö sekoitetaan usein vapaamuurariuteen, jota se toimintatavoiltaan muistuttaa. Se ei kuitenkaan ole vapaamuurarillinen.
Sen ulkoinen tunnusmerkki on kolme toisiinsa linkittynyttä lenkkiä, jotka kuvastavat ystävyyttä, rakkautta ja totuutta.
Keskiajalla Englannissa syntyi merkittävä kilta- ja ammattikuntalaitos edistämään ja harjoittamaan tiettyjä ammatteja ja elinkeinoja. Ammattikuntajärjestelmä sisälsi tiukkoja sääntöjä eri ammattiluokille tarkoituksena suojata ammattisalaisuuksia ja käsityötaitoa.
Yhteiskunnan sosiaalisen lainsäädännön puute johti siihen, että killat ja ammattikunnat elinkeinoelämään yhdistävien tehtävien lisäksi myös ottivat tehtäväkseen auttaa jäseniään ja heidän perheitään työttömyys-, sairaus- ja kuolintapauksissa. Välttääkseen ulkopuolisten sisäänpääsyn kokouksiin käytettiin sisäänpääsyn yhteydessä tunnussanoja ja -merkkejä.
Vähitellen kiltojen ja ammattikuntien alkuperäinen merkitys heikkeni ja jäljelle jäi se toiminnan osuus, joka perustui yhteenkuuluvaisuuteen ja sisäiseen avunantoon. Tämä kehitys on vaikuttanut sellaiseen merkittävään yhdistys- ja veljeskuntatoimintaan, jolle tunnusomaista on ihanteellisten eettisten oppien ja käytännön avustustoiminnan harjoittaminen. Odd Fellow -veljeskunnan juuret ovat todennäköisesti tässä yhteiskuntakehityksessä.
Varmuudella ei voida sanoa, miten Odd Fellow sai alkunsa. Eräässä museossa Hardwichissä, Skotlannissa säilytetään pergamentille kirjoitettua Odd Fellow -seuralle annettua vapaakirjettä. Kirje on päivätty 7. toukokuuta 1643, mutta väitetään, että Odd Fellow -veljeskunta olisi perustettu yli sata vuotta aikaisemmin eli 5. helmikuuta 1537. Englantilaisessa kirjallisuudessa mainitaan Odd Fellow ensimmäisen kerran tietääksemme 1745. Siinä ei kuitenkaan anneta lähempiä tietoja järjestöstä tai sen toiminnasta.
Kritiikki

Järjestöä pidetään vapaamuurarien tapaan salaseurana, vaikka se itse sen kieltääkin.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Odd Fellow’n kotisivut
Salaseurat: Oddfellows. Yle Areena
James Badge Dale

| James Badge Dale |
| --- | --- |
 James Badge Dale vuonna 2010.
Henkilötiedot
Syntynyt: 1. toukokuuta 1978 (ikä 46) New York, Yhdysvallat
Ammatti:  näyttelijä
Näyttelijä
Aktiivisena:  1990–
Merkittävät roolit:  The Departed Shame Iron Man 3 World War Z
Aiheesta muualla
IMDb 
Elonet
James Badge Dale (s. 1. toukokuuta 1978 New York) on yhdysvaltalainen näyttelijä, joka tunnetaan muun muassa televisiosarjoista 24 ja The Pacific: Tyynenmeren taistelutoverit.